Eerstens wil ek graag vir die nie-lesende politieke joernaliste en subredakteurs ’n politieke lering gee. Hoekom sou sommige politieke joernaliste na dié konferensie as net ’n verkiesingskonferensie verwys?
Ook skokkend het ’n prominente Engelse dagblad met verwysing na Trump se verkiesing soos volg op sy voorblad berig: “Controversial 5 years ahead”. Die ampstermyn van ’n Amerikaanse president is vier jaar en nie vyf nie.
Die eeu oue Britse Westminsterstelsel (parlementêre stelsel) wat ons geërf het, is minder ingewikkeld omdat die meerderheidsparty in die parlement die regering vorm.
In Obama se geval het die Republikeine ongelukkig die grootste gedeelte van sy agtjaar-ampstermyn die kongres beheer.
Met sy buitelandse beleid het hy egter tragies misluk. Hy’t veral weifelend opgetree teenoor lande soos Sirië.